“Navbahor” bilan shartnomasi bekor qilinayotgan futbolchilar PFLga arz qilish fikrida ekani ma’lum qilindi

Futbol bo‘yicha O‘zbekiston Oliy Ligasining 2016-yilgi mavsumi yarmini 13-o‘rinda yakunlagan “Navbahor” klubi 15 ta o‘yinda uch bor murabbiy almashtirgandi. Jamoani navbatdagi 15 ta tur uchun tayyorlashi kerak bo‘lgan mutaxassis Ravshan Bozorov tarkibda keskin o‘zgarishlarga qo‘l urishni boshladi.

“Championat.asia” ma’lumotiga ko‘ra, mavsum boshida safga qo‘shib olingan bir qator futbolchilar bilan shartnomalarni “Navbahor” klubi bekor qilgan. Bu narsa Namangan klubini tark etayotgan futbolchilarning noroziligiga sabab bo‘lishi va ular O‘zbekiston Professional Futbol Ligasiga arz qilishi mumkin.
Ravshan Bozorov “Navbahor”ga qadar “Norin” klubida faoliyat olib borgan. Unga qadar “Navbahor”da shu yil hisobidan Rashid G‘ofurov va Aleksandr Volkov faoliyat olib borgandi.